LidanRubinov/Halacha-QA huggingface dataset:
שאלה: משמעות מאמר ח בקשר לגולן: מה הכוונה באמירת ח "והגולן ייחרב"? המקור במשנה סוטה (פרק ט, טו): בעקבות משיחא חצפא יסגא, ויקר יאמיר. והגליל יחרב, והגבלן ישום." (ויש מסבירים שהגבלן הכוונה לגולן.
תשובה: קשה לנו לדעת למה בדיוק התכוונו ח, איזה חבל ארץ בדיוק, האם יחרב הכוונה כפשוטו, וכן הלאה. הרמב"ם כותב שבכל תהליך הגאולה אנחנו לא יכולים לדעת איך זה יהיה עד שזה יהיה.
שאלה: חובה להכריז על מציאת אבידה מפוקפקת?: כשהייתי במילואים, מצאתי בחנייה של הרכבים דיסק, שכנראה היה של אחד החיילים. נראה לי שהדיסק הוא של להקה אמריקאית (מהסגנון שבני הנוער לרוב שומעים.), אך בכל אופן - לא נראה לי שיש להם שירים ערכיים טובים. האם עליי לקחת את הדיסק ולפרסם שמצאתי אבידה, או שאפשר להשאיר אותו זרוק בחנייה? (אציין שאני אישית לא הייתי מעוניין שחיילים בבסיס ישמעו שירים מסוג זה)
תשובה: אם זה שירים שליליים- אל תתעסק בזה.
שאלה: לוותר על תפילה במניין כדי להינצל מאיסורים: קראתי באגרת הגר"א את הדברים הבאים: "ועקר הגדר בבדידות, שלא תצא חס-ו מפתח ביתך חוצה, ואף בבית-הכנסת תקצר מאד ותצא. ויותר טוב להתפלל בבית, כי בבית-הכנסת אי-אפשר להנצל מקנאה, ולשמע דברים בטלים ולשון-הרע. ונענשין על-זה, כמו שאמרו (שבת לג א): "אף שומע ושותק" כו. וכל-שכן בשבת ויום-טוב שמתאספין לדבר, יותר טוב שלא תתפלל כלל. ותשמר שלא תלך לבית הקברות כלל וכלל. (נ"א: ששם מתדבקין הקלפות מאד וכל שכן בנשים), וכל הצרות והעונות באים מזה. וגם בתך יותר טוב שלא תלך לבית- הכנסת, כי שם רואה בגדים טובים ומתקנאת ומספרת בבית, ומתוך זה באין ללשון- הרע ולשאר דברים." רציתי לשאול, האם הדרכה זו נאמרה לאנשים מסויימים? האם כיום זה רלוונטי לנהוג כך בבי"כ שלצערי אנשים מרבים לדבר בו? לא פעם, כשאני מתפלל בבי"כ בו יש ילדים שמפריעים ובוכים, ומבוגרים שמפטפטים ומפריעים להתרכזות בתפילה - אני מתמלא כעס מבפנים, ואיני מרגיש את אוירת השבת והקדושה.
תשובה: : הגר"א בדבריו עוזר לנו להתמודד ולהבין מה עיקר ומה טפל בחיינו. בנוגע למעשה, לא הייתי מוותר על תפלה במנין. הייתי מחפש מנין שקט. אם אין מנין שקט, הייתי מחפש מקום בבית כנסת בו יש אפשרות להתפלל ללא השתתפות בקלות ראש ודברים בטלים.
שאלה: מי ניצח את יבין מלך חצור: מי הכניע את יבין מלך חצור יהושע או דבורה?
תשובה: שניהם, מדובר על שני מלכים שונים. אפשר לומר, שהיו שני מלכים עם אותו שם. ועוד, בתקופת המלכים מי שהיה מתמנה למלך היה מקבל שם חדש שהיה שייך למלוכה. כמו שפרעה שמינה את יוסף למלך אינו אותו פרעה בתקופת משה רבינו. כך, כנראה, שם המלכות של חצור היה יבין. יהושע כבש והשמיד את מלכות חצור אולם בתקופת השופטים הם התחזקו שוב ומינו מלך חדש. גם הוא קיבל את השם יבין, כשם המלכות.
שאלה: התכתבות באימייל עם חולה: היה לנו שכן שהיה חולה במחלה הנוראה ואחות שלי היתה משחקת איתו בצהרים וזה היה מאד משמח אותו ועכשיו עברנו דירה אז במקום לשחק הם מתכתבים באימל. אחותי בת 11 והוא בן 12 וזה עוזר לו להתמודד עם המחלה שלו, האם יש בעיה בהתכתבות שלהם?
תשובה: עקב המצב של הילד אם זה משמח את החולה יש בזה מצוה.
שאלה: עבודה בתשעה באב : האם מותר לאדם לעבוד בתשעה באב ובשל כך לצום רק חלק מהצום (עד 10 או 12 בבוקר ) בטענה שהוא זקוק מאוד לכסף??
תשובה: אדם צריך להשיג חופש בתשעה באב.
שאלה: תפילת לאריכות חיים : אני רוצה להתפלל על סבא וסבתא שלי שיחיו עד 120 -האם לשם כך צריך להגיד לרפואת. בן בת. ב"שומע תפילה" או שישנו נוסח אחר לכך?
תשובה: אם הם אינם חולים אין להתפלל לרפואתם. את יכולה לומר תפילה אישית בשומע תפילה או בסוף התפילה.
שאלה: השתתפות נשים באזכרה: מדי שנה אני נוהגת לבקר בבית הקברות ביום פטירתו של אבי ד באב (ולעיתים גם בט באב וביום כיפור) להדליק נר נשמה ולקרוא תהילים על קברו של אבי. השנה נאמר לי כי רצוי שלא לעשות זאת ומספיק שאחי בעלי ואחרים מהמשפחה - גברים יבקרו בבית העלמין ונשים עדיף שלא, ועדיף שאדליק נר נשמה בביתי לעילוי נשמתו של אבי ואקרא תהילים. האם ביקור אישה או בת בבית העלמין אינו רצוי? ואם כן מדוע? אבקש תשובה מנומקת כדי שאוכל להסביר לאימי ואחותי ולשאר בנות המשפחה את שרצוי.
תשובה: על פי החכמה הפנימית אשה הטעונה טבילה צריכה להקפיד שלא להיכנס לבית קברות, אבל אם היא לא צריכה לטבול- אין שום בעיה. על פי הנגלה אין שום בעיה.
שאלה: לעשות חופה וקידושין ולהמשיך לגור בנפרד: לכבוד הרב. בת זוגי ואני הכרנו לפני כשלוש שנים וחצי לאחר גירושינו מבני זוג קודמים ומאז אנו ביחד לא נשואים. אנו לא גרים ביחד וכל אחד מנהל את חייו באופן עצמאי בביתו.עקב הנסיבות אין לנו תכניות לגור ביחד בשנים הקרובות בעיקר מסיבה כלכלית וחברתית.(לבת זוגי ילדים הנימצאים ברשותה, ולי ילדים הנמצאים במשמורתי).הסידור הזה נוח לשנינו מבחינה טכנית אך לא כך מבחינה מצפונית, ככל שעובר הזמן הרגשתינו נעשית יותר לא נוחה, מה גם שהמצב הזה מונע מאיתנו מפגשים בשבתות ובחגים ובאירועים משפחתיים המצריכים היעדרות מהבית ליותר מיום אחד.לאחרונה עלה ביננו רעיון שנערוך חופה וקידושין(כמובן לאחר עריכת הסכם ממון וכ"ו) ונמשיך לחיות במתכונת הנוכחית ובהרגשה טובה וחיובית יותר.שאלותיי לכבוד הרב הן: האם אורח חיים זה מקובל באופן כללי? האם הרב מכיר זוגות עם מקרה דומה לשלנו שחיים כפי שנראה לי כפיתרון זמני לטווח ארוך? והשאלה העיקרית האם אורח חיים כזה לא נוגד את ההלכה? מעבר לתשובה לשאלותיי אשמח לקבל מהרב עיצה למצב הקיים. ב ו
תשובה: : לא מכיר עוד זוגות שחיים בדרך כזו. אולם בנישואין שניים הכל אפשרי, תמיד הענין מסובך יותר מאשר בנישואין ראשונים. בכל אופן נראה לי שודאי המצב של חו"ק הוא עדיף על המצב עתה. יתכן שלאחר שתעשו קידושין תתחילו להיות זמן רב יותר ביחד. בכל אופן הדבר החשוב ביותר שהכל יעשה מתוך הסכמה ותאום גדול בינכם.
שאלה: העברת רצועת תפילין רש"י מיד לראש: האם ניתן להעביר רצועת תפילין (רש"י) שהייתה בתפילה של יד לתפילה של ראש
תשובה: מותר להעביר רצועות מתפילין של יד לתפילין של ראש אולם להיפך אסור. (קדושת תפילין של ראש גדולה מקדושת של יד ומעלין בקודש ואין מורידין)  שו"ע מב א.
שאלה: גילוח בשלושת השבועות למי שהזיפים מציקים לו: אני רגיל להתגלח כל יום. אין לי בעיה עם הניוול של זיפי הזקן בשלשת השבועות, אבל לאחר שבוע אחד, זה מאד מציק לי, מגרד, ואף מקשה עלי להרדם. האם מסיבה זו אפשר להתגלח אחת לשבוע? האם אפשר להשוות זאת למקלחת, שעל פי הדין אסור, אולם כיום כולם מתקלחים כדי להוריד את הזעה?
תשובה: אין מה לעשות. 'כדאי הוא בית אלוקינו להתאבל עליו'.
שאלה: אכילת בשר בשבת שלפני שבוע שחל בו: לרב, האם אפשר לאכול בשר בשבת שלפני השבוע שחל בו תשעה באב?
תשובה: בשבת מותר לאכול בשר.
שאלה: קמח אורז - מה מברכים?: האם מאפה שנאפה מקמח אורז (או שבחלקו יש קמח אורז) - ברכתו "שהכל" או "מזונות"? האם יש איזשהו כלל לגבי אורז שנוכל להיעזר בו גם להבא?
תשובה: אם זה רק קמח אורז- שהכל. אם האורז עשוי בצורת תבשיל- מזונות, אבל על פיצפוצי אורז, וקרקרים מאורז, דבר שלא משביע- אדמה. על קמח אורז- שהכל.
שאלה: מנוי מפעל הפיס: בהלכה כתוב כי אסור לשלוח טופס טוטו, בגלל חשש חילול שבת. שאלתי, שליחת לוטו ומינוי מפעל הפיס שהם בימי חול, ואין כל חילול שבת בכך, ולהיפך, הם מנתבים כסף למבני ציבור וכדו. היש איסור לעשות מנוי מפעל הפיס?
תשובה: במפעל הפיס אין בעייה של חילול שבת, וגם דנו כבר בעניין האסמכתא והתירו.
שאלה: בילוי לצורך, בתשעת הימים: האם, בתשעת הימים, מותר לצאת למקומות בילוי (כגון באולינג,מסעדה או בית קפה) עם מישהי שאיתה אני יוצא, כל זאת, במטרה לחזק את הקשר?
תשובה: לצאת למקומות בילוי זה לא מתאים בתשעת הימים, למסעדה אפשר.
שאלה: תאריך לחתונה:): קרובת משפחתי מתחתנת בקרוב, ויש לה 3 אופציות לתאריכים. רצינו לדעת איך אפשר לדעת איזה תאריך מבורך יותר, ומה כל תאריך אומר. התאריכים הם: 3.6.2012, 7.6.2012, 10.6.2012
תשובה: שלושת התאריכים הם מצויינים  אגב אין משמעות רוחנית לתאריך הלועזי אלא רק לתאריך העברי. אם זה לא כל משנה, אזי ישנה עדיפות לתאריך הראשון שנתת, היות והוא בחלק הראשון של חודש סיוון לעומת האחרים שהם בחלק השני שזה טיפה פחות טוב, אולם כאמור שלושת התאריכים הם מצויינים. רק בשמחות.
שאלה: ברכה אחרונה על מים ומסטיק: לכבוד הרב. במצב שאני שותה כוס מים ולאחר מכן אוכל מסטיק, מה עושים עם ברכה אחרונה? צריך לחכות עד שאני אסיים עם המסטיק, ורק אז לברך נפשות, או שיש פתרון אחר?
תשובה: עקרונית על מסטיק אני סובר שלא מברכים, כי לא בולעים בו כלום. לכן, אם אתה שותה מים, תסיים לשתות, תברך ברכה אחרונה, ואח"כתכניס את המסטיק לפה, בלי ברכה בכלל.
שאלה: תשעת הימים באב: 1. האם מותר לנשים לעשות צבע בשיער בתשעת הימים? 2. האם מותר לעשות החלקה לשיער (חומר כימי) לשיער בתשעת הימים?
תשובה: 1. כן. 2. כן.
שאלה: כביסה מיוחדת בשבוע של תשעה באב: האם מותר לקחת בגדים שהיו בחדר כביסה כשבועיים לאחר כביסה לא מקופלים של אישה בת 75 כדי להכין לה את התיק בטיפולית למקלחות כמו כן האים מותר לכבס את הבגדים שלה כי היא צריכה החלפה פעמיים ביום של הבגדים וציוד של המיטה בשבוע הזה שלפני תשעה באב
תשובה: מה הבעיה מלקיחת הבגדים? אם יש דרישה היגיינית להחלפה כה רצופה, דינה כבגדי ילדים שמותר לכבסם.
שאלה: אכילת בשר ביום שישי: האם מותר לאכול בשר ביום שישי לפני כניסת שבת?
תשובה: מי שאינו אוכל בשר מראש חודש אינו יכול לאכול עד לכניסת שבת ממש.
שאלה: אינטרנט ווילון שנשאר מהדייר: לרב. שתי שאלות: 1. אנחנו עוברים דירה. הדייר הקודם השאיר כאן וילון. האם מותר לנו לקחת אותו איתנו לדירה הבאה? 2. בדירה שאליה עברנו ניתן לגלוש באנטרנט חינם מהשכנים. האם מותר לעשות זאת?
תשובה: 1. נראה שכן. 2. אם זה לא מפריע להם- אפשר.
שאלה: כשרות "חוג חתם סופר": שמעתי מחבר ששמע "ממקורות יודעי דבר" שיש בעיה בכשרות של "חוג חתם סופר" בפתח תקווה, שזו לא כשרות של מהדרין, ואפילו לא כשרות רגילה, כלומר, שהיחס לחותמת כשרות זו היא כאילו אין חותמת כשרות כלל. ולגבי כשרות "חוג חתם סופר" בני ברק גם כן עדיף להמנע. רציתי לשאול, האם יש בדברים הנ"ל שמץ כלשהו של אמת? האם בכשרות זו יש גריעותא? אבקש להעביר את השאלה לרבנות הראשית לישראל
תשובה: אין אנו מתייחסים לרכילות!
שאלה: קניית אות בספר תורה: רציתי לשאול את כבוד הרב אני קניתי פסוק בספר של תורה של ישיבה שעתידה לקום. האם יהיה לי מצווה רק כשיקראו את הפסוק שקניתי או שכל רגע ורגע יש לי מצווה?
תשובה: כתוב מפורש בערוך השולחן, שבשותפות לא יצאים ידי חובת מצוות כתיבת ספר תורה, ולכן את המצווה הזאת אי אפשר לקיים כך. ודאי שיש פה מצווה של תמיכה בציבור ועזרה להם לקיים מצוות קריאה בתורה.
שאלה: לחם מתוק וצביעה באוכלים בשבת: א. אם הכנתי לחם מבצק שהוכן עם מיץ תפוזים מנגו ולא עם מים אך הלחם מתוק במידה כמעט ולא ניכרת (כמעט ולא מתוק) האם לברך עליו מזונות או המוציא. (בספר בישול כתוב מזונות אבל אני מעדיף לא להסתמך.) ב. אם אכלתי לחם שברכתו מזנות, מעל 216 גרם. צריך לברך המוציא וברכת המזון. (ואם הייתה דעתי מלכתחילה לאכול פחות ונימלכתי לאכול יותר, לברך ברכת המזון?) ג.למרות שאין צביעה באוכלים, האם מותר לשפוך יין אדום לתוך יין לבן ובכך צובע (ספרדי)
תשובה: א. אם אין בו מים יש לברך בפשטות מזונות. ב. יש לברך ברכת המזון אפילו אם מתחילה לא חשב לאכול בכמות זו. ג. במשקין יש דיעות גם בין חכמי הספרדים המחמירים שיש צביעה במשקין. על כן לכתחילה ראוי להחמיר ואם רוצים אפשר למזוג את הלבן לתוך האדום, ומי שמקל אין לגעור בו.
שאלה: מקור הכינוי "רבן": מה מקור הכינוי "רבן" של חכמי המשנה כגון "רבן גמליאל" או " רבן יוחנן בן זכאי"? ברור שרבן הוא הרב שלהם, ברם את זה אפשר לומר על כל רב שהוא רבן של תלמידיו, יחד עם זאת יש תנאים שקיבלו כינוי זה דווקא וכאלה שקיבלו כינוי אחר כגון "רב" או "רבי" או שמם ללא כינוי כלל. אודה על התשובה, בכבוד רב.
תשובה: רבן זה ביטוי שפירושו הרב שלנו. הכינויים השתנו עם התקופות.
שאלה: ערבי שירה: 1. האם יש היתר ע"פ ההלכה ללכת לערב שירה של שירי קודש עם נגנים, או שאסור משום גזירת החורבן (שו"ע או"ח סי תקס)? 2. אם יש היתר- האם חובה שתהיה הפרדה או שיהיה מותר אפי אם הישיבה לא בהפרדה מלאה?
תשובה: 1. בתשעת הימים ודאי שלא. בשאר השנה, השו"ע מחמיר בזה, והרמ"א הקל בזה. מי שרוצה להיות חסיד החמיר בזה, אבל עדיין מי שהולך יש לו על מי לסמוך. 2. צריך להקפיד שזה יהיה נפרד.
שאלה: השכרת דירה: אני עומד להשכיר את הדירה לאדם שלא שומר מצוות. מה הדין באם נגרם נזק למכשור או צינור בשבת והוא מביא מתקן בשבת? האם להוסיף בחוזה שלא לתקן בשבת או מה הטוב ביותר לעשות?
תשובה: כן. תוסיף בחוזה את זה.
שאלה: היחס לנשים בימינו: לרב! ראיתי בהלכה ובכתבים שונים על האיסור אפילו להקדים לנשים במקרים מסויימים, ועל האיסור להסתכל באישה. איך להתיחס להלכות אלו בימינו בפועל? הרי יש נשים נשואות שאני מכיר. לא אומר להן? לא אסתכל עליהן כשהן מדברות אלי? האם צריך לנתק כל קשר איתן? גם את הבסיסי והנימוסי ביותר? ב והערכה רבה יונתן
תשובה: הכוונה היא שלא ליצור יחסי ידידות יותר מידי. אין איסור ללכת ברחוב ולראות אשה. האיסור הוא להנות מקשר עם אשה, גם הנאה של דיבור וכו', אבל ודאי שצריך לענות על שאלת ודברים דומים. לא צריך להיות תמהוני שלא עונה על שאלת
שאלה: חום הגורם לבליעת טעם: כדי שכלי יבלע מתבשיל את טעמו (חלב בשר), מה צריכה להיות מידת חום התבשיל? ואיך ניתן לבדוק זאת?
תשובה: אם הכלי רותח, או שיש חום גבוה, כמו עירוי.
שאלה: קנאה בין חברות: יש לי חברה מאוד טובה ומאוד מוזר לי שבמקום להרגיש שמחה כאשר היא מצליחה בחיים (מבחינה כלכלית לימודית.לא באופן גורף אבל קורה לעיתים קרובות) אני מרגישה בתוך תוכי שעדיף שלא הייתה מצליחה. נראה לי שזה נובע מקנאה או חסרון אצלי בתחומים הללו לא ברוו בדיוק ממה. איך עובדים על זה? אנחנו חברות ממש טובות וזה תוקע אותי מלשמוח באמת בלב שלם בלי פניות בשמחותיה, הנושא מעסיק אותי הרבה זמן ואני צריכה הכוונה ועצה ללכת בדרך ישרה ולעבוד את ה באמת
תשובה: אנו בימים שבין ראש השנה ליום כיפור. אלה ימים של חשבון נפש. יום הכיפורים מכפר על עבירות שבין אדם למקום, אך על עבירות שבין אדם לחברו אין יום הכיפורים מכפר עד שירצה את חברו. לשאלתך, אכן נראה לי שהגדרת נכון. הצלחת חברתך מעוררת בך קנאה. וכדי להתגבר על מדת הקנאה צריך להעמיק מאד את האמונה שהקב"ה נותן לכל אדם בדיוק מה שטוב לו. ועל זה אנו מברכים בכל בוקר שעשה לי כל צרכי. כלומר, הקב"ה נותן את כל צרכיו של אדם. ומה שאינו נותן לו זה לטובתו, וטוב שלא נתן. כי לכל אדם יש תפקיד מיוחד לו. ובהתאם לזה הוא מקבל את מה שדרוש למילוי תפקידו. ואם חברתך מצליחה יותר ממך, כי לה יש תפקיד אחר. וכל אדם צריך להיות שמח בחלקו ובתפקידו כי הקב"ה בחר בו למלא תפקיד שאף אדם אחר לא יכול למלא אותו רק הוא בלבד. ואין להשוות ולומר זה תפקיד יותר חשוב וזה פחות חשוב. כי הקב"ה רוצה את רצון הלב ואחד המרבה ואחד הממעיט ובלבד שיכוין לבו לשמים. וגם אם החברות תתעמק באופן כזה שאת תקיימי את מצות ואהבת לרעך כמוך. כלומר, כמו שאתה שמח בהצלחת כך תשמח בהצלחת חברך. כלומר, החברות תיהיה לא מתוך האהבה העצמית כי טוב לך איתה, כי אז את אוהבת את עצמך לא את חברתך, אלא חברות של אהבת אמת, אהבת החברה, אזי תסור הקנאה ותחת זה תבוא השמחה בהצלחתה של חברתך. לא קל לקנות את המדות הטובות האלו את האמונה השלמה ואת האהבה האמיתית אך אם קונים אותן נעשים מאושרים ושמחים תמיד.
שאלה: קופסה של גלידה: כבוד הרב אמי בישלה קוסקוס בכלים בשריים, ולאחר מכן אחסנה אותו בקופסה של גלידה מפלסטיק, נקי ה לגמרי (איני יודעת אם עברו 24 ש מרגע שנגמרה הגלידה עד רגע האחסון) לכמה ימים. ברצוני לדעת מה דין הקוסקוס? האם ניתן לאכול אותו בארוחה בשרית, או עם בשר ממש? ומה דין הקופסה? כמו כן, אשמח לדעת האם יש הבדל בין אשכנזים לספרדים בנושא? שבת ומבורך!
תשובה: אמנם לכתחילה יש להקפיד על הפרדה בין הכלים הבשריים והחלביים אולם בדיעבד הקוסקוס מותר באכילה אפילו עם בשר, הן לאשכנזים והן לספרדים.
שאלה: אקמול בתשעה באב: האם מותר לבלוע אקמול בתשעה באב ללא מים?
תשובה: מותר.
שאלה: כדורים ועירוי נוזלים בתשעה באב: א. למי שהצום גורם לו לסחרחורות כאבי ראש והקאות, האם מותר לו לקבל עירוי נוזלים במהלך הצום, וכן האם הדבר מותר גם למי שלא קשה לו? ב. אישה שנוטלת כדורים לפוריות, האם מותר לה לקחת אותם גם בצום עם מעט מים כשאי נטילתם תפגע ברצף הטיפולי? ג. האם מותר לקחת כדורים להקלת הצום (קל צום)?
תשובה: א. מותר רק למי שסובל. ב. מותר ללא מים או רק עם כמות קטנה של מים פגומים ע"י הכדור עצמו. ג. לא רצוי.
שאלה: חינוך קטן שלא הגיע לחינוך: האם מותר לאב שלא למחות בבנו ובתו שהינם בר הכרה אך לא הגיעו לחינוך כאשר הם מחללים שבת באיסורי דרבנן? הרמב"ם והש"ע כתבו שאם האב אינו מפריש את בנו אין ממחין בידו. אמנם, הט"ז ועוד אחרונים למדו שיש מכל מקום חובה על האב להפרישם, מדין חינוך, שהרי האב חייב לחנך את בנו למצוות גם דרבנן, כגון תפילה. המשנה ברורה מוסיף על כך שבענינים של לא תעשה, יש חובה לחנך כבר מגיל שלוש, שהילד בר הכרה, וזהו הגיל לחינוך. האם יש חולקים על הגדרה זו, שכן מדברי הרמב"ם ואפילו מהט"ז ומג"א משמע שכל זה מדין חינוך, ומה התועלת לחנך ילד למוקצה ואיסורי דרבנן, כאשר הוא בכלל לא מבין מהי שבת?
תשובה: אם הם לא הגיעו לגיל חינוך לא צריך למחות, אבל אסור להכשיל אותם ממש. כל עוד הילד לא מבין, אין מה לחנך אותו.
שאלה: יעלה ויבא בתשעת הימים: השבוע ערכנו סעודה של סיום מסכת "פסחים" בישיבה, התחלנו את הסעודה כחצי שעה לפני שקיעה כשעוד היה ר"ח אב. הסעודה נמשכה זמן רב עד כ-שעתיים לאחר צאה"כ. האם בברה"ז היינו צריכים לומר יעלה ויבא? האם זה דומה לשבת בנוגע ל"רצה והחליצנו" או ששבת בגלל שלא הוצאנו אותה נאמר רצה אך בגלל שהסעודה דנן הייתה סעודת מצווה ולא סעודת ר"ח לא נאמר יעלה ויבא?
תשובה: הברכה נקבעת עפ"י הסעודה, אם אכלתם לחם כשיעור בר"ח יש לומר יעלה ויבוא גם אם הברכה הייתה ביום שלאחריו.
שאלה: הרבה נושאים: 1)האם יכולה ליהיות בעיה בחוויאג שזה תבלין לקפה שבמקרה קניתי אחד ללא כשרות עליו לגבי ערלה שביעית תרומות ומעשרות או משהו שבגללו יהיה אסור להישתמש בו? 2)האם כאשר בשבת מעמידים מתקן להנחת סידור ותוקעים את הידית הגורמת לו לעמוד במקומה יש בזה משום מתקן כלי? 3)האם יש באיזה שהן חגורות למכנסיים בעיה להישתמש בהן בשבת? 4)אם בירכת על כוס מים ולא התכוונתי לשתות עוד אבל אני רואה שאני שוב צמא צריך לברך ובכלל באיזה אופן צריך לברך על שתייה כל פעם? 5)רק לאחרונה הבנתי שבטבל מהגינה או וודאי צריך גם בימינו לתת לעני או ללוי אותו או שוויו אם בשנים עברו לא נתתי יש כיצד לתקן זאת והאם אפשר לתת את השווי לאחר תקופה כשיתאסף סכום כלשה ובנוסף האם אפילו שעדיין לא נתתי את השווי אפשר לאכול את המזון שממנו הפרשתי?
תשובה: 1. ערלה לא שייך בזה. מכיוון שהתבלין הזה הוא לא ממשי, והוא נבלע באוכל- התוס' סובר שהתבלין הזה לא חייב בתרומות ומעשרות. 2. אם זה עשוי לפירוק ולהרכבה- אין בזה בעיה. 3. לא ידוע לי. 4. אם חשבת לא לשתות עוד בפירוש- צריך לברך, אבל באופן סתמי- א"צ לברך. 5. לא שייך לתקן, כי זה ממון שאין לו תובעים. אפשר לאכול גם לפני נתינת החלק המופרש.
שאלה: הסיבה לגאולה: יש גישה הגורסת כי הסיבה לכך שעם ישראל נגאל במצרים היא מכיוון שהם היו מאוחדים, והאחדות היא תנאי בלעדי לגאולה, זאת משום שכתוב: "ויזעקו, ותעל שוועתם אל האלוקים" ומכאן ש-רק לאחר שזעקו כאיש אחד, ה גאל אותם. האם ניתן להוכיח מהפסוק הזה - שכשהם זעקו - זה אומר ש-כל העם היה מאוחד באותו רגע של זעקה, ואילולי זה - לא היו נגאלים? לפי גישה זו, חובה לאהוב כל יהודי ללא שום תנאי - ורק כך תבוא הגאולה. וזה מוזר. הרי ראיתי דעות שאומרות שהגאולה בכלל לא קשורה לאחדות, אלא היא קיום ההבטחה של ברית בין הבתרים. אינני מזלזל באחדות, אך אני באמת רוצה לברר האם האחדות היא התנאי הבלעדי לגאולת מצרים ולגאולה העתידה? אז מהי הסיבה האמיתית לגאולה בכבוד רב.
תשובה: מניין לך שהגאולה אז הייתה תלוייה באחדות? במתן תורה היה את העניין של 'איש אחד בלב אחד'. היו סממנים לאחדות גם ביציא"מ, קרבן פסח שואכלים במשותף וכו', אבל עם כעם- לא כתוב שהיתה אחדות מיוחדת. אי אפשר לצפות לאחדות אמיתית שלא בארץ ישראל, וצריך לזכור שאחדות זה יעד, ולא תנאי. זה לא מדויק שצריך לאהוב כל יהודי בלי תנאי, יש מצב שאדם צריך להקפיד על חברו בגלל שהוא עושה עברות ופוגע בכל העם. אבל בגדול, כלל ישראל הוא בן העולם הבא, גם אם יש חריגים, ואת כלל ישראל ככללותו- אותו אנחנו אוהבים.
שאלה: לא תתורו לבנות: לכבוד הרב וערב טוב! א.האם מותר לבנות לראות תמונות לא צנועות (בלשון המעטה)? ב. האם יש בזה חטא או רק איסור? ג.האם האיסור הוא שלבנים אסור לראות בנות לא צנועות ומותר לראות גברים לא צנועים וכך גם לבנות אסור לראות בנים לא צנועים ומותר לראות בנות לא צנועות? וסליחה סליחה על גזל הזמן!!
תשובה: א. לא, אסור לאדם לגרות את עצמו. ב. יש בזה חטא וקלקול גדול. ג. אין היתר לראות מראות לא צנועות של אנשים או נשים בין לבנים ובין לבנות.
שאלה: דיני אבלות בשנה הראשונה: יש לי חברה שאבא שלה נפטר ביום שישי האחרון. חשוב לה לדעת כיצד היא יכולה לכבד אותו, הכוונה של כך אילו דברים אסור או מותר לה בשנה הראשונה. אשמח לקבל המלצה של ספר בו הדינים כתובים באופן ברור כמו כן אשמח לדעת כמה דברים כמו: כביסה, האם אני יכולה לכבס להם את הדברים כאשר הם יושבים שבעה? בביתם או בביתי? ואם לא, האם אני יכולה לתת להם מהדברים שלי ולאחר שהם יקומו מהשבעה הם יחזירו לי את זה? בנוסף, האם בשנה הראשונה ניתן לקנות בגדים (בגדים מוצנעים ובגדים שניתן לראות)?
תשובה: כדאי לקרוא בספר 'גשר החיים' של הרב טיקוצ'ינסקי. בשתוך השבעה אסור להחליף בגדים ולכבסם. את יכולה לכבס עבורם אבל מותר ללבוש רק אחרי השבעה (כמובן שבשבת מותר ללבוש נקי ומכובס). בשנה הראשונה אין לקנות בגדים חדשים שמברכים עליהם שהחיינו, אבל בגדים פנימיים כולל גרביים מותר. ואם בגד עליון התבלה או נקרע מותר לקנות אך לחדש אותו רק בחגים.
שאלה: השם אודליה לבת: רציתי בבקשה לשאול איך השם אודליה לבת? ובשורות טובות
תשובה: שם טוב, ותזכו לגדלה למצוות חופה ומעשים טובים.
שאלה: לצום בתשעה באב להריון מיוחד: לאשתי ולי יש ילדה בת ארבע, ולאחר מכן היו לאשתי 4 הפלות וכעת היא נכנסה להריון והיא בשבוע ה13 להריון. השאלה היא מה לעשות לגבי צום תשעה באב, האם היא צריכה לצום או לשתות קצת בשיעורים כל חצי שעה?
תשובה: תתייעצו עם הרופא שלכן ותנהגו לפי דבריו. בעיקרון, בהריון בסיכון מותר לשתות כרגיל. אם צריך, מותר גם לאכול.
שאלה: זווית המזוזה: האם לזווית התקנת המזוזה על המשקוף יש משמעות? האם זה משנה לאיזה צד פונה החלק העליון של בית המזוזה?
תשובה: הספרדים מעמידים את המזוזה במאונך. האשכנזים נוהגים לשים אותה באלכסון כשהחלק העליון כלפי פנים. אם לא ניתן, כגון: במשקוף צר, גם האשכנזים מעמידים את המזוזה.
שאלה: צום ט  באב -32 יום לאחר קיסרי למניקה: אני 32 יום לאחר ניתוח קיסרי, מניקה באופן מלא. מה עלי לעשות בצום ט באב?
תשובה: יש לברר אצל הרופא שלך האם יש לך בעיה לצום בגלל הניתוח. לאחר שתקבלי את תשובת הרופא אפשר לחזור לרב ולשאול אותו. בעיקרון, נשים מניקות צריכות לצום בתשעה באב. תשתי הרבה לפני הצום ולא צריכה להיות בעיה. כדאי שתמצאי במקום ממוזג ואולי גם שתדלגי על הנקה אחת או שתיים (אם אפשר) ואז תרגישי יותר טוב. אם את מרגישה חלשה מאוד ולא בטוב בגלל הצום וההנקה עליך להפסיק את הצום. כמו כן, אם את חוששת שהחלב עומד להיפסק את יכולה להתחיל לשתות ורצוי משקאות מזינים ולא רק מים.
שאלה: דיני תשעת הימים,תפילה, כשרות, נטילת ידים: א. האם עדיף להתפלל בבית על פני חצר (בין עצים)?אם מתפללים בחוץ - עדיף מתחת ליד עץ? ב. נטילת ידים בתשעה באב- עד קשרי האצבעות -עדיף לפני או שהמים יכסו את המקום הבולט של קשרי האצבעות? ג. האם מותר לאשה להוציא שערות בין הגבות וכדומה, בשבוע שחל בו? ד.תנור שנאפה בו חלבי -באילו תנאים מותר לאפות בו פרווה, על מנת לאכול עם בשרי? האם צריך ניקוי בין לבין?
תשובה: 1. עדיף בבית. אם מתפללים בחוץ עדיף בין העצים.  שו"ע צ ה ובמ"ב שם  2. אין עדיפות. 3. מותר. 4. לכתחילה: א. לנקות את התנור. ב.להמתין 24 שעות מסוף האפיה החלבית הקודמת. ג. לחמם כחצי שעה את התנור על החום הגבוה. במקום הצורך אפשר להקל אף ללא המתנת 24 שעות. אין להשתמש באותן תבניות ובמקום צורך אם עברו 24 שעות מהאפיה האחרונה והתבנית נקיה (יש לשים לב שהיא אכן נקיה היטב) ספרדים יכולים להשתמש בתבנית החלבית.
שאלה: תפילות בצום תשעה באב: לקחתי על עצמי 40 יום להגיד תיקון הכללי ושיר השירים. האם מותר להגיד תפילות אלו בתשעה באב?
תשובה: לא.
שאלה: קבלת סחורה בתשעה באב: עקב קלקול במכונת הכביסה הזמנתי חדשה (ושלמתי), במידה ולא אקבלה ביום ג תשעה באב המשלוח ידחה ליום ג הבא, האם אוכל לקבל את המכונה או לחכות ולשלוח בנתיים למכבסה?
תשובה: מותר לקבל את המכונה אך לכבס רק למחרת תשעה באב.
שאלה: מנהג והלכות: : 1. אני ובעלי משכירים דירה, האם אנחנו צריכים לעשות חנוכת בית לדירה שמשכירים (אנחנו ספרדים)? 2. אנחנו נשואים תשעה חודשים, האם בשנה הראשונה מותר לנו ללכת לבית קברות של מאיר בעל הנס וצדיקים שונים?
תשובה: 1. רצוי לעשות חנוכת בית גם לשכירות. 2.מותר לעלות על קברי צדיקים גם בשנת נישואים ראשונה.
שאלה: פרשת קריאה בתורה לבר מצווה: בני נולד בתאריך עברי י בחשוון הפרשה לבר המצווה היא חיי שרה ונאמר לי שניתן להעלותו לתורה פרשה אחת לפני. האם זה ניתן?
תשובה: את שבת הבר מצווה יש לחגוג בשבת שאחרי תאריך היום הולדת. אם התאריך יוצא בשבת, ניתן לעלות כבר באותה שבת.
שאלה: הגדרת מינים בברירה: 1. רציתי לדעת אם יש הגדרה מסויימת למינים שונים כי ראיתי הגדרה לפי טעם, אך זה לא תופס לכל המקרים כגון: פלפל אדום וירוק (עם אותו טעם, אך ההעדפה יכולה להיות שונה בגלל הצבע) וכיוצא באלו. 2. כשמדובר על מינים שאכן הוחלט שהם מין אחד ואין בהם אוכל ופסולת, האם יהיה מותר לברור בהם לגמרי- גם להשתמש בכלי וגם בשביל לאוכלם מאוחר יותר? לדוג : להפריד חתיכות עוף גדולות וקטנות בקערות שונות ולהניחם במקרר. יישר כח ו
תשובה: א. נראה שפלפלים בצבעים שונים אינם נחשבים כמינים שונים, כיון שלרוב לא מקפידים לאכול או לבשל פלפל בצבע מסויים. כך נראה מהדיון בפוסקים לגבי תפוחים מתוקים וחמוצים האם יש בהם בורר, וברור שפלפלים בצבעים שונים נחשבים יותר מין אחד מהתפוחים. וכן מצאנו שיש המקילים בחלקי עוף שונים שאין בהם ברירה. אפשר שלמקפיד תמיד לאכול זן מסויים יש מקום להחמיר. ב. במין אחד אין כלל איסור בורר ומותר לברור לאחר זמן או בכלי. (ובלבד שלא יהיה הכלי מוקצה).
שאלה: לגבי צום תשעה באב וצומות אחרים: לצערי אני לא מרגיש טוב כ"כ בצום, כמו שקרה בי"ז בתמוז שאז לא הרגשתי טוב בכלל. השאלה היא אם אני חייב לצום או שאפשר לצום שעות? אשמח לתשובה כי זה דחוף לגבי ט באב ובשורות טובות.
תשובה: תשעה באב חמור כמו יוכ"פ ורק במקרה של פיקוח נפש מותר לאכול ולשתות.
שאלה: סרט בבין המצרים: אני ממוצא ספרדי ורציתי לדעת, האם מותר ללכת לראות סרט בבית קולנוע בתקופה של בין המצרים?
תשובה: לא ראוי.
שאלה: חוזה עבודה בערב תשעה באב: לכבוד הרב האם מותר לחתום על חוזה עבודה במקום עבודה חדש מחר 08 08 11 בשעה 12:00, שבאותו יום זה ערב תשעה באב? אשמח לתשובה מהירה.
תשובה: עדיף לדחות לאחר תשעה באב. אם לא אפשרי או שמקום העבודה לא מסכים, מותר אבל תשתשל להקפיד שלא לעבור את חצות היום (בערך ב-12:44).
שאלה: דיני מעשר כספים: בעלי ואני עובדים ומעשרים כל חודש אך לא באופן מדוייק עשירית. ממה אנו צריכים לחשב את העשירית מהנטו או הברוטו? מה נחשב כחלק מהוצאות שאין לשלם מתוכן מעשר? אנו הורים לחמישה ילדים. האם מתנות לאירועים נחשב כחלק ממעשר? החזר ממשרד ממשלתי כגון: מס הכנסה או הכרת נכות נחשב כחלק שצריך לעשר ממנו? אשמח לקבל פרטים ברורים כדי שנקיים מצווה זו כהלכתה.
תשובה: 1. את החישוב יש לעשות מסכום הרווחים נטו (הכוונה לסכום הנכנס לבנק ולכסף המופקד בקרנות הפנסיה וכד'. ניכויי חובה, כגון: מס הכנסה וביטוח לאומי, וכן החזרי הוצאות אינן בחישוב המעשר). 2. כל דבר שחייבים לעשות אין לתת ממעשר כספים אולם דבר שלא חייבים ויש בו ערך של מצווה מותר. לכן, הוצאות שוטפות על הילדים וחינוך אי אפשר להחשיב כהוצאה אבל תגבור לימודי קודש (או מקצוע) וחוגים שמעשירים דעת אפשר להחשיב כהוצאה ואפשר גם לשלם אותן מכסף המעשר. כמו כן, הוצאה שהיא בשביל העבודה אפשר להוריד אותה מחישוב המעשר. למשל, אם אתם שולחים את הילד למעון בגלל העבודה ולא רק בגלל הנוחות. 3. מתנות לא ניתן לתת מכסף מעשר אלא אם כן מדובר במשפחה נזקקת ואז אפשר להוסיף על המתנה שתכננתם מכסף מעשר. 4. על החזר לא צריך לתת מעשר (אם כבר נתתם לפני שהורידו לכם את הכסף) אולם על קצבה צריך.